Olympische Spiele der Antike
Die Olympische Spiil vo dr Antike () si e bedütends Sporteräignis im Altertum gsi und äins vo de vier Panhellenische Spiil. Si häi vo öbbe 880 v. d. Z. bis 393 n. d. Z. alli vier Joor, wenn e Olympiade umegsi isch, im Summer im häilige Wäldli vo Olympia in dr Landschaft Elis uf dr Peloponnes-Halbinsle stattgfunde. Spöötistens im 6. Joorhundert isch d Dradizion ändgültig verschwunde.

D Bedütig vo de Spiil
Die Olympische Spiil vo dr Antike häi kulturell und politisch e riisigi Bedütig ghaa. Si si e politischs Forum gsi, wil s Volk und d Diplomate und politischi Verdräter us alle Däil vo dr griechische Wält sich dört droffe häi.
Noch de Perserchrieg häi d Grieche, wo die ganz Zit mitenand ghändlet häi, afo begriffe, ass si e Sümbol bruuche für s Zämmelääbe vo alle Hellene, mit eme Orakel und eme Schiidsgricht. Olympia isch zu däm Symbol worde.

Näbe de Wettkämpf het s au Theateruffüerige gee und Underhaltige zwüsche Buude mit Volksfestcharakter wie Uffüerige vo Drumbeeter und Schonglöör. S gmäine Volk het wääred de Spiil in äifache Zältstedt gwoont.

Litratuur 
 Henri Willy Pleket, Moses I. Finley: The Olympic Games. The first thousand years. Chatto & Windus, London 1964.
 Dütschi Übersetzig: Die Olympischen Spiele der Antike. Wunderlich, Tübinge 1976, ISBN 3-8052-0263-6.
 Michael B. Poliakoff: Kampfsport in der Antike. Das Spiel um Leben und Tod. Artemis, Züri/ Münche 1989, ISBN 3-7608-1015-2.
 Ulrich Sinn: Das antike Olympia - Götter, Spiel und Kunst. Beck'sche Reihe Wissen. Beck, Münche 2004, ISBN 3-406-51558-4.
 Judith Swaddling: Die Olympischen Spiele der Antike. Reclam, Stuttgart 2004, ISBN 3-15-018293-X.
 Ingomar Weiler: Der Sport bei den Völkern der Alten Welt. Wissenschaftliche Buchgesellschaft, Darmstadt 1981, ISBN 3-534-07056-9.
 Raimund Wünsche (Hrsg.): Lockender Lorbeer. Sport und Spiel in der Antike. Ausstellungskatalog. Staatlichen Antikensammlungen und Glyptothek, Münche 2004, ISBN 3-933200-09-1.
 Wolf-Dieter Heilmeyer, Hans Joachim Gehreke (Hrsg.): Mythos Olympia. Kult und Spiele in der Antike. Prestel, Münche 2012, ISBN 978-3-7913-5212-1.

Fuessnoote

Olympischi Spiil
Antiki (Griecheland)
Griechischi Religion in dr Antike